גרימסבי (סרט)

גרימסבי (באנגלית: Grimsby; בארצות הברית: The Brothers Grimsby), הוא סרט פעולה-ריגול קומי בריטי-אמריקאי משנת 2016 בבימויו של לואי לטריה. בסרט מככב סשה ברון כהן, שכתב את התסריט יחד עם פיל ג'ונסטון, ופיטר ביינהאם, והפיק אותו יחד עם נירה פארק. עוד מככבים בסרט: מארק סטרונג, רבל וילסון, איילה פישר, אנאבל וואליס, גבורי סידיבי, פנלופה קרוז, איאן מקשיין. הסרט הופץ על ידי אולפני קולומביה, ראשית ב-24 בפברואר 2016 בבריטניה, ולאחר מכן ב-11 במרץ 2016 בארצות הברית.

תקציר העלילה
קארל "נובי" בוצ'ר (סשה ברון כהן) הוא חוליגן כדורגל אנגלי מעיר הנמל גרימסבי אשר יש רק דבר אחד שחסר לו בחייו: אחיו הקטן, סבסטיאן (מארק סטרונג), אותו לא ראה מזה 28 שנה. כאשר נודע לנובי מקום הימצאו של אחיו הוא מגיע מיד למקום, על מנת להתאחד עם אחיו, אך הוא לא מודע לכך שאחיו הוא סוכן של MI6 שנמצא בעיצומה של משימה למנוע ניסיון התנקשות ביו"ר עמותת הצדקה "תרופה לעולם" רונדה ג'ורג' (פנלופה קרוז). נובי חושף את זהותו הסודית של אחיו, ובכך מאפשר למתנקש להימלט ולמפעיליו לחשוד בו שהוא סוכן-כפול ולהורות על חיסולו. סבסטיאן נמלט מ-MI6, ולצורך כך נעזר באחיו. יחד, השניים חושפים מזימה סודית לפוצץ אצטדיון כדורגל בצ'ילה, בו מתקיים משחק גמר בין אנגליה לבין גרמניה, ויחד הם יוצאים להציל את העולם.

שחקנים ודמויות

קישורים חיצוניים

"גרימסבי", באתר TCM

הערות שוליים

סרטי 2016
סרטי קולומביה
סרטי כדורגל
סרטי פעולה בריטיים
סרטי קומדיה בריטיים
סרטי ריגול
סרטים באנגלית
סרטי פעולה אמריקאיים
סרטי קומדיה אמריקאיים
קהילת המודיעין הבריטית בתרבות ובאמנות